Diari Oficial de la Generalitat Valenciana


Sumari del DOGV 8660, del 21-10-2019 (2019/9793)

Notificació de la sentència dictada en el procediment de guarda i custòdia número 793/2018.
-------------------------------------------------------------------------------------------

### Dades del document

Número de DOGV
:   8660

Data del DOGV
:   21-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9793


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 793/2018. [2019/9793]  
Vicenta María Casañ Arandiga, lletrada del Jutjat de Primera Instància número 8 de València, faig saber que en el procés de família, guarda, custòdia o aliments de fills menors no matrimonials no consensuats número 793/2018, a instàncies de Fátima Derrab contra Aziz Kerma i Ministeri Fiscal, s'ha dictat la resolució que té la dispositiva següent:  
  
  
«Dispositiva  
Estime parcialment la demanda plantejada per Fátima Derrab, representada per la procuradora María Teresa García Carreño i assistida del lletrat José Carlos López Carrasco, contra Aziz Kerma, declarat en rebel·lia per incompareixença en les presents actuacions, i en què ha sigut part el Ministeri Fiscal, sobre guarda, custòdia i aliments de fill menor, i acorde les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre el fill menor, \*\*\*, a la mare Fátima Derrab.  
2a. S'atribueix la guarda i custòdia del fill menor, \*\*\*, a la mare Fátima Derrab.  
3a. No es fixa sistema de visites paternofilial, sense perjudici de ser sol·licitat pel progenitor rebel Aziz Kerma en el procediment adequat en benefici del menor.  
4a. Aziz Kerma contribuirà com a prestació per aliments per al seu fill menor abonant a la mare Fátima Derrab, en el compte bancari que aquesta designe, per mesos anticipats i en els cinc primers dies de cada mes, la quantitat de 180 euros, suma pecuniària que serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una especial condemna en les costes d'aquest procediment.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, se'n durà un testimoniatge a les actuacions originals, i es notificarà a les parts; se'ls farà saber que contra aquesta sentència podran interposar en aquest jutjat recurs d'apel·lació, en els vint dies següents a la notificació, amb constitució prèvia del dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (DA 15a de la LO 1/2009).  
Ho pronuncie, mane i firme.»  
Publicació. L'anterior sentència ha sigut llegida i publicada pel jutge que la va dictar, de forma legal el mateix dia de la data.  
Atés que es desconeix el domicili o la residència actuals de la part demandada, per resolució de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el tauler d'anuncis del Jutjat per a portar a efecte la diligència de notificació.  
  
València, 4 de juliol de 2019.- La lletrada de l'Administració de justícia: Vicenta María Casañ Arandiga.